el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el de el el en el el en el el en el el en el el en el el en el el en el el it el el en el el en el el el el el el el el el el el el el el el el el el el el el el el el el el el
Η Συνομοσπονδία Τοπικών Ομοσπονδιών Κύπρου (ΣΤΟΚ) είναι η αρμόδια αρχή για το αγροτικό ποδόσφαιρο στην Κύπρο. Ιδρύθηκε το 1977 και μέλη της αποτελούν 11 τοπικές ομοσπονδίες και τα σωματεία αυτών.
Κυπριακή Ομοσπονδία Ποδοσφαίρου (από 2011)
δεδομένα (π • σ • ε )
3 Οργάνωση και λειτουργία ΣΤΟΚ
Η ΣΤΟΚ είναι η αρμόδια αρχή για το αγροτικό ποδόσφαιρο στην Κύπρο. Ως ομοσπονδία διοργανώνει:
το Παγκύπριο Πρωτάθλημα Πρωταθλητριών Ακαδημιών
Με τον όρο «αγροτικό ποδόσφαιρο» στο κυπριακό ποδόσφαιρο ονομάζονται οι διοργανώσεις που διεξάγονται από τις έντεκα τοπικές ομοσπονδίες οι οποίες είναι μέλη της ΣΤΟΚ. Κάθε τοπική ομοσπονδία διεξάγει δικά της πρωταθλήματα (από 1 έως 3 επίπεδα). Οι πρώτες ομάδες κάθε πρωταθλήματος συμμετέχουν στο πρωτάθλημα ένταξης ΣΤΟΚ το οποίο διεξάγεται μετά τη λήξη των πρωταθλημάτων αυτών με το σύστημα νοκ-άουτ. Οι τέσσερις νικητές των αγώνων ένταξης της ΣΤΟΚ προβιβάζονται στην Επίλεκτη κατηγορία ΣΤΟΚ και οι υπόλοιπες συμμετέχουν στα πρωταθλήματα των τοπικών ομοσπονδιών από τις οποίες προέρχονται.
Η Επίλεκτη κατηγορία ΣΤΟΚ αντικατέστησε το 2015 την Δ΄ κατηγορία ποδοσφαίρου ανδρών Κύπρου, η οποία διοργανωνόταν από την Κυπριακή Ομοσπονδία Ποδοσφαίρου (ΚΟΠ).[1][2]
Η Επίλεκτη κατηγορία ΣΤΟΚ αποτελεί το 4ο επίπεδο στο Σύστημα ποδοσφαιρικών πρωταθλημάτων Κύπρου. Αποτελεί ένα ενιαίο πρωτάθλημα 14 ομάδων, με τις 3 πρώτες να προβιβάζονται στην Γ΄ κατηγορία ποδοσφαίρου ανδρών Κύπρου και ταυτόχρονα να εντάσσονται στις τάξεις της ΚΟΠ. Οι 3 τελευταίες ομάδες υποβιβάζονται στις τοπικές ομοσπονδίες από τις οποίες προέρχονταν πριν την ένταξης τους στην Επίλεκτη κατηγορία ή πριν την ένταξη τους στη Δ΄ κατηγορία.
Επιπλέον, η ΣΤΟΚ, κάθε χρόνο, μετά τη λήξη των πρωταθλημάτων των τοπικών ομοσπονδιών διοργανώνει το Πρωτάθλημα πρωταθλητριών ΣΤΟΚ (με το σύστημα νοκ-άουτ) στο οποίο συμμετέχουν οι πρωταθλήτριες ομάδες κάθε τοπικής ομοσπονδίας και το Κύπελλο ΣΤΟΚ (με το σύστημα νοκ-άουτ) στο οποίο συμμετέχουν οι κυπελλούχες ομάδες ή οι φιναλίστ κυπέλλου κάθε τοπικής ομοσπονδίας. Οι νικήτριες ομάδες δεν αποκομίζουν κάποιο όφελος.
Η ΣΤΟΚ ιδρύθηκε το 1977. Οι διάφορες τοπικές ομοσπονδίες στην Κύπρο προϋπήρχαν της ΣΤΟΚ. Η ίδρυση της προέκυψε από την ανάγκη ύπαρξης μιας ενιαίας ομοσπονδίας αγροτικού ποδοσφαίρου σε παγκύπρια βάση. Το 1972 με πρωτοβουλία των δύο τοπικών ομοσπονδιών των επαρχιών Λευκωσίας, ΠΟΕΛ και ΕΠΟΠΛ, συγκλήθηκε παγκύπρια σύσκεψη όλων των οργανωμένων ομοσπονδιών του αγροτικού ποδοσφαίρου της τότε εποχής. Στη σύσκεψη αποφασίστηκε να προωθηθούν οι διαδικασίες οργάνωσης της ομοσπονδίας και εξελέγη προσωρινό διοικητικό συμβούλιο. Επιπλέον, αποφασίστηκε η ονομασία της ομοσπονδίας ως Συνομοσπονδία Τοπικών Ομοσπονδιών Κύπρου (ΣΤΟΚ).[3]
Ωστόσο, η δημιουργία της ομοσπονδίας δεν κατέστει δυνατή λόγω της τουρκικής εισβολής το 1974. Δεκάδες σωματεία των επαρχιών Λευκωσίας, Κερύνειας, Αμμοχώστου και Λάρνακας είτε διαλύθηκαν είτε επαναλειτούργησαν με τεράστιες δυσκολίες στην υπόλοιπη Κύπρο.[3]
Το 1977 ο Κυπριακός Οργανισμός Αθλητισμού (ΚΟΑ) απεύθυνε πρόσκληση προς όλες τις τοπικές ομοσπονδίες με στόχο να επανεξεταστεί η δημιουργία της ΣΤΟΚ. Στις 4 Απριλίου 1977 υπογράφηκαν τα έγγραφα της ιδρυτικής πράξης και εξελέγη το πρώτο διοικητικό συμβούλιο.[3]
Σημαντικό στοιχείο αποτελεί το γεγονός ότι, παρόλο που η ΣΤΟΚ είναι ο επίσημος φορέας του αγροτικού ποδοσφαίρου στην Κύπρο, οι τοπικές ομοσπονδίες μέλη της ΣΤΟΚ διατηρούν την αυτοτέλεια τους και διεξάγουν δικά τους πρωταθλήματα και κύπελλα, έχοντας και δικούς τους εσωτερικούς κανονισμούς.[3]
Το 2011 η ΣΤΟΚ εντάχθηκε στις τάξεις της Κυπριακής Ομοσπονδίας Ποδοσφαίρου.[3]
Οργάνωση και λειτουργία ΣΤΟΚΕπεξεργασία
Η ΣΤΟΚ έχει Διοικητικό Συμβούλιο και 3 επιτροπές. Η Δικαστική Επιτροπή εκδικάζει υποθέσεις ως πρωτοβάθμιο δικαστήριο είτε ως δευτεροβάθμιο δικαστήριο. Η Ανώτατη Δικαστική Επιτροπή του αγροτικού ποδοσφαίρου εκδικάζει αθλητικές διαφορές και δίνει γνωματεύσεις. Η Επιτροπή Διαιτησίας ορίζει του διαιτητές στις διοργανώσεις της ΣΤΟΚ.[3]
Η ΣΤΟΚ συντηρείται και λειτουργεί αποκλειστικά από την ετήσια χορηγία του ΚΟΑ. Τα γραφεία της ΣΤΟΚ βρίσκονται στο Ολυμπιακό Μέγαρο στη Λευκωσία.[3]
Οι ομοσπονδίες μέλη της ΣΤΟΚ είναι οι ακόλουθες:[4]
Αθλητική Ομοσπονδία Κέντρων Νεότητας Λεμεσού
Αθλητική Ποδοσφαιρική Ομοσπονδία Εθνικοφρόνων Σωματείων Προαστίων Λευκωσίας
Επαρχιακή Ποδοσφαιρική Ένωση Λάρνακας
Επαρχιακή Ποδοσφαιρική Ομοσπονδία Λεμεσού
Εθνική Ποδοσφαιρική Ομοσπονδία Περιφέρειας Λευκωσίας
Ομοσπονδία Ποδοσφαίρου Νεολαίας ΣΕΚ Λάρνακας
Ποδοσφαιρική Αθλητική Αγροτική Ομοσπονδία Κύπρου
Ποδοσφαιρική Ομοσπονδία Αγροτικών Σωματείων Πάφου
Ποδοσφαιρική Ομοσπονδία Επαρχίας Λευκωσίας
Άλλες σημαντικές ποδοσφαιρικές ομοσπονδίες πού έχουν διαλυθεί ή ομοσπονδίες που δεν είναι μέλη τη ΣΤΟΚ είναι οι: ΠΟΕΠΑ[5] (1975-2015), ΕΑΠΟ[6] (1962), ΕΠΟΕΚ[7].
↑ «Πρόγραμμα Πρωταθλήματος Δ' Κατηγορίας». ΚΟΠ. 29 Ιουλίου 2014. Ανακτήθηκε στις 5 Αυγούστου 2015. [νεκρός σύνδεσμος]
↑ «Ο προγραμματισμός των Πρωταθλημάτων Β' – Γ' Κατηγορίας και Α' Κατηγορίας ΣΤΟΚ 2015 - 2016». ΚΟΠ. 13 Μαΐου 2015. Ανακτήθηκε στις 5 Νοεμβρίου 2015.
↑ 3,0 3,1 3,2 3,3 3,4 3,5 3,6 «Ιστορικό - Συνομοσπονδία Τοπικών Ομοσπονδιών Κύπρου». www.stokcy.com. Αρχειοθετήθηκε από το πρωτότυπο στις 5 Νοεμβρίου 2015. Ανακτήθηκε στις 5 Νοεμβρίου 2015.
↑ «Συνομοσπονδία Τοπικών Ομοσπονδιών Κύπρου». KOA. Ανακτήθηκε στις 5 Νοεμβρίου 2015.
↑ Όμιλος εταιρειών Φωτιάδη
↑ Ένωση Νέων Παραλιμνίου - Ιστορία
↑ «Καραβιώτικα Δρώμενα, τεύχος 5, 2012, σελ. 87» (PDF). Αρχειοθετήθηκε από το πρωτότυπο (PDF) στις 11 Σεπτεμβρίου 2016. Ανακτήθηκε στις 22 Μαρτίου 2016.